staqsa lill- Ministru għall-Ġustizzja, Kultura u Gvern Lokali: Jista' l-Ministru jgħid kemm saru talbiet ghall-bidu ta' proċeduri ta' separazzjoni permezz tal-medjazzjoni fil-Qrati tagħna tul is-sena li għaddiet u jista' jindika dan quddiem il-Qrati ta' Malta u Għawdex? Ninsab infurmat li matul 2017 kien hemm 890 Ittra ppreżentati fil-Qorti Ċivili ta' Malta (Sezzjoni tal-Familja) sabiex tinbeda l-proċedura ta' separazzjoni personali. Oltre dawn ġew ippreżentati 297 Nota fl-istess qorti imsemmija sabiex is-separazzjoni personali ssir bonarjament. Fil-Qorti ta' Għawdex kien hemm 40 ittra ppreżentati sabiex tinbeda l-proċedura ta' separazzjoni personali. Oltre dawn ġew ippreżentati 16 Nota sabiex is-separazzjoni personali ssir bonarjament.
TALBIET GĦALL-BIDU TA' PROĊEDURI TA' SEPARAZZJONI PERMEZZ TA' MEDJAZZJONI